
Text rozhodnutia
Súd: Krajský súd Bratislava Spisová značka: 5Scud/34/2010 Identifikačné číslo súdneho spisu: 1010201713 Dátum vydania rozhodnutia: 31. 08. 2015 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2015:1010201713.4 Uznesenie Krajský súd v Bratislave v právnej veci navrhovateľky B. R., K. C. G. XX Q., XX-XXX K., O. P., proti odporcovi: Sociálna poisťovňa - ústredie, Ulica 29. augusta 8 - 10, Bratislava, o invalidný dôchodok, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Opravným prostriedkom doručeným Krajskému súdu v Bratislave dňa 20.9.2010 sa R. B. Q., ako pôvodný navrhovateľ v zmysle § 250l a nasl. zákona č. 99/1963 Zb. Občiansky súdny poriadok (ďalej len „O.s.p.“) domáhal preskúmania zákonnosti rozhodnutia odporcu č. XXX XXX XXXX X zo dňa 9.3.2010. Pôvodný navrhovateľ R. B. Q. dňa 10.12.2010 zomrel. Podľa § 118 ods. zák. č. 461/2003 Z.z. o sociálnom poistení, ak fyzická osoba, ktorá splnila podmienky nároku na dávku, zomrela po uplatnení nároku na dávku a nároku na jej výplatu, prechádzajú nároky na sumy splatné ku dňu smrti tejto fyzickej osoby postupne na manžela (manželku), deti a rodičov. Z podania Okresného súdu Bitgoraj zo dňa 29.8.2012 súd zistil, že pôvodný navrhovateľ mal v čase smrti manželku: B. R., K. C. G. XX Q., XX-XXX K., O. P., na ktorú v zmysle ust. § 118 ods. 1 prešiel nárok jej zomrelého manžela - pôvodného navrhovateľa v konaní o určenie výšky invalidného dôchodku. Po dopyte súdu navrhovateľka pred dožiadaným súdom, t.j. Okresným súdom v Biłgoraji dňa 22.1.2015 vyhlásila, že berie opravný prostriedok svojho zomrelého manžela proti napadnutému rozhodnutiu späť. Podľa § 250l ods. 2 O.s.p., pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou§ 250a. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Pretože navrhovateľka vzala opravný prostriedok späť, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

